google/wiki40b huggingface dataset:
יחסי אוסטרליה–ניו זילנד

היסטוריה

מפעם לפעם עולה רעיון איחוד בין המדינות. הוא הוזכר עוד בחוקה של אוסטרליה כמהלך אפשרי. בשנת 2001 פוליטיקאי אוסטרלי בוב קטלי פרסם ספר בנושא. מצד ניו זילנד הרעיון לא מקבל התייחסות של ממש.

הגירה

בעקבות הסכמים שנחתמו בין אוסטרליה לניו זילנד בתחילת שנות ה-20 של המאה ה-20, יכלו תושבי שתי המדינות לעבור ללא אשרה ממדינה אחת לשנייה, אך היו זקוקים לאשרה על מנת להגר מאחת המדינות לשנייה
בשנת 1973 נכנסה לתוקף האמנה הטרנס–טסמנית שמתירה לאזרחי שתי המדינות להגר מאחת המדינות לשנייה גם ללא אשרה

צבא

במלחמת העולם הראשונה, חיליים מאוסטרליה ומניו זילנד נלחמו זה לצד זה במסגרת כוח אנזא"ק (ANZAC), כוח צבאי התנדבותי, שכלל יחידות מאוסטרליה ומניו זילנד שאוחדו לכוח צבאי אחד שנלחם תחת הכתר הבריטי. הקרב הראשון בו הכוח נטל חלק היה קרב גליפולי שנערך בטורקיה והחל ב-25 באפריל 1915. בנוסף כוח אנזא"ק לקח חלק במערכה על סיני וארץ ישראל במלחמת העולם הראשונה, ובמסגרתו הכוח נלחם תחת הצבא הבריטי, והיה חלק מכוחות הצבא הבריטים שכבשו את ארץ ישראל מידי הטורקים.
קורט וותריך

נעורים

וותריך נולד בארברג שבברן ב-4 אוקטובר 1938. בילדותו גר בליס , שהיה יישוב כפרי. לאמו הייתה מסעדה ומאפייה, ואביו היה רואה חשבון. התעניינותו בביולוגיה הושפעה מסבו שהיה חקלאי ובעל חווה, שהכילה צמחים ובעלי חיים. בנוסף, ערך תצפיות בנהר על טרוטות שמהן למד על התנהגות של בעלי חיים מימיים והדבר השפיע על התעניינותו בבעלי חיים. בנעוריו, וותריך רצה להיות מהנדס יערות וכיום הוא מטפל ביער ששייך למשפחתו.

הכשרה

וותריך התחיל את לימודיו האקדמיים באוניברסיטת ברן שם למד כימיה, פיזיקה ומתמטיקה. לאחר מכן המשיך לאוניברסיטת בזל שם עשה את הדוקטורט שלו בכימיה, בפיקוח של פרופסור סילביו פאלאב. את ההכשרה הפוסט-דוקטורנטית שלו עשה באוניברסיטת בזל תחת השגחת פאלאב ובאוניברסיטת קליפורניה תחת השגחת רוברט אלוול קוניק. בתואר השני הוא חקר ספקטרוסקופיית תהודות מגנטיות אלקטרוניות ובפוסט-הדוקטורט חקר ספקטרוסקופיית תהודות מגנטיות גרעיניות.

ביקורו בישראל

ב-2008 הגיע וותריך לאירוע הצדעה לשישים שנות מדע שהתקיים בטכניון לכבוד יום העצמאות ה-60 למדינת ישראל. וותריך גם שתל עץ בגן לוקי בטכניון, כנהוג אצל זוכי פרס נובל שביקרו בטכניון.

קריירה

לאחר שסיים את ההכשרה הפוסט-דוקטורנטית, וותריך עבד עם רוברט גרסון שולמן במעבדות נוקיה בל במארי שבניו ג'רזי מ-1967 עד 1969. עם סיום עבודתו, חזר וותריך לשווייץ ושם עבד במכון הטכנולוגי של ציריך, ובשנת 1980 מונה לפרופסור לביופיזיקה. וותריך חבר ב-IUPAB (ראשי תיבות באנגלית: International Union of Pure and Applied Biohysics, האיגוד הבינלאומי לביופיזיקה טהורה ויישומית) ובמועצה הבינלאומית למדע ופועל כפרופסור אורח באוניברסיטת אדינבורו ובאוניברסיטה הסינית של הונג קונג . בבעלותו מעבדות במכון הטכנולוגי של ציריך, במוסד סקריפס למחקר  ובמכון אייהומאן באוניברסיטת שנגחאיטק . ב-2 באפריל 2018, וותריך הפך לתושב קבע בסין.

הישגים בולטים

וותריך זכה ב-17 תארי דוקטור לשם כבוד וב-30 פרסים, הבולט מביניהם הוא פרס נובל לכימיה לשנת 2002.
וותריך פיתח את ניסויי התהודה המגנטית הגרעינית הדו-ממדיים הראשונים, והיה הראשון שהשתמש בתהודות מגנטיות גרעיניות חד-ממדיות בתור דרך נוחה למדוד מרחק בתוך מקרומולקלות. המחקר הוביל, בין היתר, לפיתוח הקצאה מלאה של התהודות לחלבונים, שהקנה לוותריך את פרס נובל לכימיה לשנת 2002 ואת פרס לואי ז'אנטה לרפואה לשנת 1993.
נעם שובל

ביוגרפיה

שובל סיים לימודי תואר ראשון בהצטיינות במחלקה לארכאולוגיה וגאוגרפיה של האוניברסיטה העברית (1994), בשנת 2001 סיים לימודי דוקטורט באוניברסיטה העברית בהנחייתו של פרופ' אריה שחר, ועשה פוסט-דוקטורט במחלקה לגאוגרפיה של קינגס קולג' לונדון, האוניברסיטה של לונדון (2000–2001). בשנים 2007–2008 הוא שהה במחלקה לגאוגרפיה של אוניברסיטת היידלברג בגרמניה כעמית מחקר של קרן אלכסנדר פון הומבולדט. בשנת הלימודים 2014–2015 היה בשבתון במרכז למחקר עירוני וחברתי של אוניברסיטת פיטסבורג.
בשנים 2009–2013 שימש כראש המחלקה לגאוגרפיה באוניברסיטה העברית.
בשנת 2015 מונה לעמוד בראש פורום אירופה, אשר מאגד בתוכו שני חוגים אקדמיים: לימודי אירופה ולימודי גרמניה בת זמננו.
בשנים 2015–2017 הוא שימש נשיא האגודה הגאוגרפית הישראלית.
בשנת 2018 מונה לראש בית הספר לתלמידים מחו"ל ע"ש רוטברג באוניברסיטה העברית.
תחומי התעניינותו העיקריים הם תיירות ותרבות כמנופים לפיתוח עירוני, מודלים של מיקום בתי מלון וכלים לניהול תיירות בערים היסטוריות. בשנים האחרונות הוא החל לחקור ולפרסם באופן נרחב בנושא של יישום שיטות איתור מתקדמות בתחום שונים של מחקר מרחבי, כגון תיירות, לימודים עירוניים ורפואה.
נועם שובל נשוי ואב לשלושה ילדים.
יעקב שפיגל

ביוגרפיה

נולד בתל אביב לעורך הדין ד"ר יהודה שפיגל ולשרה לבית אדלר. בוגר בבית הספר צייטלין בעיר. בעל תואר ראשון בפיזיקה ומתמטיקה (1965), תואר שני בתלמוד (1970) ותעודת הוראה מאוניברסיטת בר-אילן. הוא קיבל את תואר הדוקטור מאוניברסיטת תל אביב ב-1976 (ה'תשל"ו). תוך כדי לימודיו החל ללמד באוניברסיטת בר-אילן, ובמקביל באוניברסיטת תל אביב (שם לימד עד 1989). ב-1989 התמנה כפרופסור חבר במחלקה לתלמוד באוניברסיטת בר-אילן וב-1993 לפרופסור מן המניין. בשנים 1997-1994 שימש כראש המחלקה לתלמוד. לאחר פרישתו הוענק לו ב-4 במרץ 2010 התואר "פרופסור אמריטוס".
ב-1991 החל שפיגל לשמש כיושב ראש ועדה מייעצת אקדמית שהופקדה על קליטת הספרות התורנית בפרויקט השו"ת. תפקיד הוועדה הוא לקבוע אילו ספרים יתווספו לפרויקט ובאיזו מהדורה של ספרים אלו יש להשתמש. החל מ-1997 הוא עומד בראש הפרויקט מההיבט האקדמי שלו, בשיתוף עם הרב יעקב וינברגר המנהל את הפרויקט בהיבט הכלכלי והטכנולוגי. בשנת ה'תשס"ז (2007) זכה פרויקט השו"ת בפרס ישראל לספרות תורנית - יוצרים. שפיגל, יחד עם פרופ' אביעזרי פרנקל, שהיה הוגה ומייסד הפרויקט, ייצגו את הפרויקט בטקס קבלת הפרס.
שפיגל חבר בחוג הפרופסורים לחוסן מדיני וכלכלי. הוא משמש גם כראש החוג לתורה שבעל פה במכללת אורות ישראל שבאלקנה וחבר במועצות האקדמיות של מכללת שערי משפט ומכללת אורות ישראל.
בנוסף למחקר והוראה הוא מסר שיעורים קבועים במשנה והלכה בבית הכנסת "היכל מאיר" בעיר מגוריו פתח תקווה.

מחקריו

שפיגל עסק במחקריו במגוון רחב של תחומים במסגרת חקר הספרות התורנית. מחקריו של שפיגל, החובש כיפה סרוגה, מקובלים הן באקדמיה והן בציבור החרדי. חלק ממאמריו והספרים בההדרתו התפרסמו בכתבי עת חרדיים ובהוצאות ספרים חרדיות.
לשפיגל כ-150 פרסומים ומאמרים. חלקם הופיעו בכתבי עת וקבצים מדעיים (כדוגמת סידרא, עלי ספר, וקבץ על יד) וחלקם בכתבי עת וקבצים תורניים (כדוגמת מוריה, המעיין, קובץ בית אהרן וישראל וישורון). הוא ההדיר 15 ספרים על פי כתבי יד, מהם שבע הגדות של פסח עם פירושים מחכמי הראשונים.
ספרו "עמודים בתולדות הספר העברי" (ממנו יצאו עד היום ארבעה כרכים בני למעלה מ-600 עמודים כל אחד) עוסק בסוגיות שונות בהתפתחות הספרות העברית בכתבי יד ובדפוס. על חלקו הראשון של הספר זכה שפיגל בתשנ"ו ב"פרס הרב קוק" מטעם עיריית תל אביב-יפו.

משפחתו

שפיגל נשוי ליעל לבית גילצר, ראש לשכת סגן הרקטור באוניברסיטת בר-אילן, ויש להם ארבעה ילדים: ד"ר בועז, מרצה פופולרי במרכז ללימודי יסוד ביהדות באוניברסיטת בר-אילן; הרב אסי, חסיד חב"ד ששימש בעבר כשליח חב"ד באוניברסיטת אורגון; גלעד, העוסק במחשבים ודביר, מוזיקאי המשמש כמנצח מקהלת חזנים וכחזן.
נקניק

נקניק הוא מאכל העשוי מבשר טחון ומעובד בתוספת תבלינים, הנתון בעטיפה ממעי בעל חיים או מחומר סינתטי. ההבדל בין נקניק לנקניקייה הוא שהראשון מוכן לאכילה כפי שהוא ומשתמר בדרך כלל ללא קירור, בעוד הנקניקייה דורשת קירור לאחסנתה ובישול לפני אכילתה.

אטימולוגיה

המילה חודשה על ידי אליעזר בן־יהודה, שכותב עליה במילונו כי היא נהוגה בדיבור העברי בארץ ישראל. יש המוצאים את מקור המילה בתלמוד הירושלמי (ארמית גלילית) שבו מופיע "נוקניקה": "נוקניקה אישתכח בכנישתא דבולי. אתא עובדא קומי ר' ירמיה. אמר: יחכמון סיקייריא עבידתהון"" (תלמוד ירושלמי, מסכת שקלים, דף נ', עמוד ג'). ופירש "המעריך": "נוקניקה - שהם בני מעיים ממולאים בשר שנחתך דק דק". תרגום חופשי של הקטע בירושלמי: "נוקניק נמצא בבית הכנסת של המועצה העירונית. בא המעשה לפני רבי ירמיה. אמר: יזהו עושי הנקניקים את סחורתם".
היו שזיהו את ה"נוקניק" התלמודי כ"קנקן" (של יין). אך חוקרים מאוחרים 
 מזהים את המילה בתלמוד כנקניק בשר. המילה נשאלה ככל הנראה מהמילה היוונית Λουκάνικα, סוג של נקניק שקיבל את שמו משום שהומצא על ידי אנשי חבל לוקניה (Lucania) שבדרום איטליה. ואכן בכתב יד עתיק של התלמוד הירושלמי שנתגלה בגניזת קהיר הנוסח אינו "נוקניקא" אלא "לוקניקה".

היסטוריה

מכיני הנקניקים מנצלים חלקי בעלי חיים אכילים ומזינים אך שאינם נעימים למראה, כאיברים פנימיים, דם ושומן, ומעבדים אותם לצורה נעימה לעין האדם. הכנת הנקניק גם מאפשרת שימור הבשר שלא יכול היה להיאכל מיידית ועל כן הנקניק הוא מסוגי האוכל המוכן העתיקים ביותר.
משערים כי הנקניק הומצא על ידי השומרים, בערך באלף השלישי לפני הספירה. ישנן עדויות כתובות על הנקניק הסיני "לופ צ'ונג" שהכיל בשר כבש ועז, משנת 589 לפנה"ס. המשורר היווני הומרוס הזכיר את נקניק הדם באודיסיאה, ואפיכרמוס כתב קומדיה שנקראה "הנקניק", ומכאן מסיקים שהנקניק היה מזון רווח בקרב היוונים והרומאים הקדומים.
בתקופתו של נירון קיסר, הנקניק היה נאכל (בין היתר) בפסטיבל הלופרקליה. הקתולים הראשונים שללו את קיום פסטיבל אלילי זה ואת אכילת הנקניק, ולכן הקיסר קונסטנטינוס (שהתנצר) אסר על אכילתו. בתחילת המאה ה-10, הקיסר הביזנטי ליאו הרביעי אסר ייצור נקניק דם בעקבות מקרים של הרעלות.
באופן מסורתי, עטיפות הנקניקים יוצרו ממעי בעל חיים שרוקן ונוקה. כיום משתמשים בעטיפות קולגן, תאית או פלסטיק, במיוחד בייצור נקניקים תעשייתי.
קרב שמכור

רקע

לקרב קדמה מלחמה שושלתית (1191-1195) על נכסי האילדניזידים. המנצח במאבק הכוחות היה, נוסרת אל-דין אבו בכר איבן פהלאוואן מוחמד, ששלט בשנים 1195–1210. הוא הרג את אחיו הגדול, קותלוגו, בהתנקשות, והכריח את אחיו הצעיר, אמיר מיהרן, למצוא מחסה בחצר הגיס לעתיד, שירוואנשאח (شروان شاه) אר'סרתן מנוצ'הר (בסביבות 1160-1196). הגיס, יחד עם האח הצעיר, פנו לטביליסי, בבקשה לעזרה של תמר, מלכת גאורגיה, וביקשו הגנה רשמית על שירוואן. הם נתקבלו בכבוד גדול בחצר הגאורגית, וקיבלו את התמיכה שביקשו, והצבא הגאורגי בראשות המלך המלווה, דוד סוסלן, צעד לכיוון שירוואן.

הקרב

אבו באכר, מתוגבר בידי האמירים המוסלמים שלו, המתין לאויביו, ב-1 ביוני 1195, כשהוא מבוצר היטב בשאמכור. דוד סוסלן שלח כוח קטן יחסית, שיפרצו את שערי העיר, כאשר הוא הוביל את עיקר הצבא הגאורגי עמוק לתוך עורף המוסלמי. בתחילה החזיקה הגנת העיר מעמד, וגם הצבא בעיקרי נתקל בדרכו במכשולים כמו דרכים רעועות ותוואי שטח קשה, שהאטו את הגאורגים בדרכם. אולם התימרון של דוד סוסלן הוכח כמוצלח ומכריע, וצבאו של אבו באכר ניגף קשות. בסופו של דבר נכבשה גם שאמקור על ידי הגאורגים, שרדפו אחרי החיילים המוסלמים לגנג'ה, שנפלה אף היא בידי הגאורגים.
הגאורגים תפסו מספר לא ידוע של שבויים וכמות גדולה מאוד של ביזה, כולל את מעמד של הח'ליף, שתמר תרמה אותו לפסל האישה מחאחולי. שאמכור והאזור סביבה ניתנו לשירוואנשאח בתנאים של ואסליות.

אחרית דבר

לאחר הקרב נמלט אבו באכר נמלט לנחיצ'יבאן ואמיר מיהרן מונה כאטבג בגנג'ה, רק כדי להיות מורעל באותה שנה. כתוצאה מכך יכול היה אבו בכר לחזור לבירה, כשהוא מוביל לעימות חדש כנגד גאורגיה. מספר פלישות של הגאורגים בין השנים 1196–1209 הותירו מספר יישובים חרבים.
תהילים קמ"ט

תוכן המזמור ומבנהו

בעל המזמור מזמין את הקהל להלל ולשבח את ה' אשר מבדיל בין עם ישראל, חסידיו של ה' לבין הגויים. ה' מבקש בטובת עם ישראל אשר מכונים במזמור "עֲנָוִים" אלה אשר נאנקים תחת עול זרים. האל מסופר במזמור, מושיע את עמו והם יוצאים שידיהם על העליונה וכובלים את האויב ששבה אותם. אמנם זהו שיר ניצחון, אך אין הכתוב מוסר מידע אודות איזו מלחמה שר המשורר. שני חלקי המזמור מוקפים במבנה מעטפת: המילים "שִׁירוּ" ו"תְּהִלָּתוֹ" יוצרות מסגרת בפתיחתו של חלקו הראשון והמילים הנרדפות להן "יְהַלְלוּ" "ויְזַמְּרוּ" חותמות את חלק זה. בפתיחת חלקו השני יוצרות המילים "יְפָאֵר" בפסוק ד', ו"בְּכָבוֹד" בפסוק ה את המסגרת בפתיחת החלק השני והמעטפת נחתמת במילה "הָדָר". השורשים "פאר" ו"הדר" מופיעים לעיתים כצמד במקרא.
ניק קלאת'ס

פנאתינייקוס

קלאת'ס נבחר במקום ה-45 בדראפט 2009 על ידי מינסוטה טימברוולבס, אך בחר לשחק בליגה היוונית וחתם בפנאתינייקוס על חוזה ל-3 עונות תמורת 2.4 מיליון אירו. בעונתו הראשונה זכתה פנאתינייקוס באליפות יוון, וקלאת'ס רשם ממוצעים של 5.4 נקודות, 2.0 אסיסטים ו-2.2 ריבאונדים למשחק.
ב-2011, בחצי גמר היורוליג נגד מונטפסקי סיינה, קלע 17 נקודות, מסר 2 אסיסטים, לקח 6 ריבאונדים ועזר לקבוצתו לעלות לגמר. במשחק הגמר גברה פנאתינייקוס על מכבי תל אביב וזכתה ביורוליג. במשחק קלאת'ס רשם 4 נקודות, 6 אסיסטים ו-2 חטיפות.

לוקומוטיב קובאן

בקיץ 2012 חתם קלאת'ס על חוזה לשנתיים בלוקומוטיב קובאן הרוסית, והוביל את הקבוצה לזכייה ביורוקאפ ב-2013 כשהוא קולע 12.9 נקודות, לוקח 5.9 ריבאונדים ומוסר 6.6 אסיסטים בממוצע למשחק ביורוקאפ.

ממפיס גריזליס

דאלאס מאבריקס קיבלה את הזכויות על קלאת'ס ממינסוטה והעבירה אותן לממפיס גריזליס. ב-20 באוגוסט 2013 חתם קלאת'ס לשנתיים בממפיס מליגת ה-NBA. בפברואר 2014 נבחר קלאת'ס לרוקי החודש עם 10.7 נקודות, 4.6 אסיסטים ו-3.6 ריבאונדים בממוצע למשחק.
ב-18 באפריל 2014 הושעה קלאת'ס מ-20 משחקים ב-NBA לאחר שנמצא בדמו חומר בשם טמוקסיפן. ממפיס וארגון השחקנים ב-NBA מחו על ההחלטה להשעותו בטענה שהחומר אינו משפר ביצועים.

פנאתינייקוס

ב-15 ביולי 2015 חזר קלאת'ס לפנאתינייקוס כשחתם על חוזה ל-3 עונות במועדון.
בעונת 2017/2018 ביורוליג נבחר קלאת'ס לחמישיית העונה ביורוליג לאחר שרשם 14.5 נקודות, 3.8 ריבאונדים ו-8.0 אסיסטים בממוצע למשחק במפעל.
במחזור הסיום של עונת 2018/2019 ביורוליג רשם 11 נקודות, 12 ריבאונדים ו-18 אסיסטים והפך לשחקן השני בהיסטוריית היורוליג להשיג טריפל דאבל. בסיום העונה נבחרת בפעם השנייה ברציפות לחמישיית העונה ביורוליג.

נבחרת לאומית

קלאת'ס זומן לראשונה לנבחרת יוון לקראת יורובאסקט 2009 וזכה איתם במדליית ארד. את הטורניר סיים קלאת'ס שהוא במקום הרביעי בחטיפות עם 1.6 למשחק. בנוסף רשם 4.1 נקודות, 2.1 ריבאונדים ושני אסיסטים, ב -17 דקות למשחק.
באליפות העולם 2010, קלאת'ס רשם 4.5 נקודות, 2.2 ריבאונדים ו -2.5 אסיסטים במהלך הטורניר.
בנוסף שיחק ביורובאסקט 2011, באליפות העולם 2014, ביורובאסקט 2015 וביורובאסקט 2017.

חיים אישיים

אחיו הגדול הוא הכדורסלן פט קלאת'ס.
גברים בטיפול זוגי

טיפול זוגי הוא סוג של פסיכותרפיה המסייעת לזוגות, נשואים או לא, לזהות ולהתמודד עם קונפליקטים בזוגיות ולשפר את יחסיהם. באמצעות הטיפול הזוגי ניתן לקבל החלטות נבונות לגבי בנייה מחדש של היחסים או במקרים מסוימים – להחליט על פרידה.

גברים בטיפול זוגי

טיפול רגיש מגדר בגברים בוחן את דרך בה גברים מתמודדים עם קשיים בזוגיות וכלים יעילים לעזור לגברים בטיפול הזוגי. התפיסה הרווחת] היא כי גבר שמגיע לטיפול זוגי מבטא אמביוולנטיות ביחס לצורך בקבלת עזרה וקושי להתמודד עם סוגיות ורגשות שעלות במהלך הטיפול. על מנת שהטיפול יהיה אפקטיבי על המטפל/ת לקחת בחשבון את האמביוולנטיות של גברים בכל הקשור לפניה לקבלת עזרה נפשית מקצועית וטיפול זוגי בפרט. בטיפול הזוגי קיים צורך שגברים יבטאו את רגשותיהם ואת פגיעותם בתוך היחסים הזוגיים, כמו כן להודות בכך שהם חסרי אונים לגבי היכולת להתמודד ביעילות עם הקשיים והמשבר שנוצר. פניה לעזרה היא הודאה בכך שהם אינם מסוגלים להתמודד עם הקושי לבד והסכמה שדיבור על יחסים ורגשות יכול להקל על הכאב הרגשי. בטיפול זוגי לא רק שגברים מתבקשים להפר את הסטיגמות החברתיות לגבי גבריות אלא לעיתים לעשות זאת בנוכחות בת זוגתם ולעיתים קרובות בפני מטפלת אישה.
בנוסף בטיפול הזוגי עולה הצורך שהגבר ידבר על יחסיו עם בת זוגו. תקשורת על יחסים מאפיינת יותר נשים בהשוואה לגברים וגברים נוטים שלא לדבר על יחסיהם עם אנשים אחרים ואף נוטים לזלזל] בנושא זה. בת זוגם בדרך כלל מיומנת יותר מהם לתקשר את רגשותיה ואת הקשיים שהיא חווה בקשר באופן ספונטני כך שטיפול הזוגי בדרך לא מתאימה יכול לעורר בקרב גברים תחושת מבוכה, בושה ונחיתות.

דרכים ליצירת ברית טיפולית עם גברים בטיפול זוגי

במסגרת הטיפול והייעוץ קיימת חשיבות מצד הגורם הטיפולי לייצר ברית טיפולית, להפגין איזון ונייטרליות ולשדר לגבר שהטיפול הזוגי הוא מקום בטוח עבורו לא פחות מאשר לאשתו. הקשר והשותפות שבין מטפל/ת לזוג מהווה מרכיב קריטי להצלחת הטיפול זוגי.
אביגדור קלנר

ביוגרפיה

אביגדור קלנר נולד בברית המועצות בשנת 1943. עלה עם הוריו לארץ בשנת 1949 וגדל במושב תל עדשים. למד בבית ספר תיכון מחוזי בעפולה (כיום תיכון בן-גוריון). בשירותו הסדיר בצה"ל שירת כקצין ביחידת הנדסה קרבית והשתחרר בדרגת סגן, ובשירות המילואים הגיע לדרגת אלוף-משנה.
בשנות השישים למד מינהל עסקים באוניברסיטה העברית בירושלים והוא בעל תואר שני במנהל עסקים מהאוניברסיטה העברית. בשנים 1968–1969 עבד בלשכה המרכזית לסטטיסטיקה. בהמשך עסק בתפקידי ניהול שונים, בשנים 1982–1985 שימש מנכ"ל איטונג, ובשנים 1988–1993 היה בכיר בחברת הבניה אזורים. בסוף שנות ה-80 שימש מנכ"ל קבוצת אזורים - חטיבת הבנייה והנדל"ן של קבוצת כלל, והוביל את שיקום החברה, שקודם לכן הפסידה במשך שנים רבות. 
אביגדור קלנר הקים במשותף עם יצחק שרם ואהרן דוברת את חברת דוברת שרם קלנר בע"מ ואת חברת דוברת שרם ושות' תעשיות בע"מ. ב-1996 מונה ליו"ר החברה להשקעות של בנק הפועלים בע"מ, לאחר שהשליטה בה עברה לקבוצת דוברת-שרם, ושמה שונה לפולאר השקעות, ממנה פרש בשנת 2007.
תפקידים נוספים שמילא: יושב ראש אורדן תעשיות, יו"ר רשת.

בשנת 2010 נעצר בחשד למעורבות בפרשת הולילנד. ב-31 במרץ 2014 הורשע בבית המשפט המחוזי בתל אביב. בעבירות של מתן שוחד, הלבנת הון ורישום כוזב במסמכי תאגיד. נידון ל-3 שנות מאסר, קנס של מיליון ש"ח וחילוט של חצי מיליון ש"ח. בערעור לבית המשפט העליון הוא זוכה מארבע עברות של מתן שוחד, אך הורשע בשתי עברות של מתן שוחד למתווך ובהלבנת הון. עונשו הופחת לשנתיים מאסר, הקנס שהוטל עליו הוקטן ל-200,000 ש"ח והחילוט הוקטן ל-300,000 ש"ח. ב-15 בפברואר 2016 החל לרצות את עונשו בבית הסוהר מעשיהו. ב-27 במרץ 2017 החליטה ועדת השחרורים שליד שירות בתי הסוהר על שחרורו המוקדם מהכלא ובאותו יום שוחרר.
קלנר נשוי ואב לשלוש בנות.
הגיא המרכזי

הגיא המרכזי (ביוונית: טִירוֹפּוֹיאוֹן או טִירוֹפּוֹיוֹן - Τυροποιόν, בתעתיק ללטינית Tyropoeon) הוא עמק החוצה את אגן העיר העתיקה בירושלים מצפון לדרום. הוא קרוי גם "הגיא" (בדרך כלל במקורות הקשורים לתקופת בית ראשון) או "עמק עושי הגבינה" (ראו להלן). בתוואי העמק עובר רחוב הגיא.

טופוגרפיה

תחילתו של הגיא ברמה הגבוהה שמצפון לשער שכם של ימינו (באזור מאה שערים). הוא נכנס לעיר העתיקה דרך שער שכם, ממשיך דרומה לאורך תוואי רחוב הגיא (אל-ואד, الواد). הגיא מתעמק ומתרחב למרגלות הר הבית, באזור הכותל (שם הוא תוחם בין הר הבית לבין הרובע היהודי), ויוצא מן העיר דרך שער האשפות. משם הוא ממשיך ומקיף את עיר דוד ממערב (שכונת עין אל-ח'ילווה) עד שהוא "נשפך" לנחל קדרון סמוך להתמזגותו עם גיא בן הינום, בנקודה הדרומית ביותר של עיר דוד (סמוך לבריכת השילוח ולגן המלך).

פירוש השם

כאמור, יוספוס פלאביוס קורא לגיא המרכזי בכתביו "גיא הטירופיאון", התרגום המקובל לשם זה הוא "עמק עושי הגבינה". מומחים נחלקו בקשר לשם, יש הרואים בו שיבוש יווני למילה עברית שאינה ניתנת לזיהוי ויש הטוענים כי באזור שער האשפות של היום התקיים שוק של יצרני גבינה.
ויש המזהים את הגיא כ"עמק החרוץ" על פי ספר יואל: "הֲמוֹנִים הֲמוֹנִים, בְּעֵמֶק הֶחָרוּץ, כִּי קָרוֹב יוֹם ה', בְּעֵמֶק הֶחָרוּץ." (ספר יואל, פרק ד', פסוק י"ד). מזה נגזרת שרשרת השיבושים בתרגום ליוונית כשחרוץ מתורגם לחריץ גבינה (כמו בשמואל א י"ז,18) ומכאן הקשר לגבינה.
הארכאולוג פרופ' דן בהט, טוען כי מדובר בשיבוש שמקורו אצל יוספוס, וזאת על פי השוואת השם ל"בריכת המגדלים" ששכנה בירושלים בימי בית שני: בהט מצא כי יוספוס תרגם את השם "המגדלים" ליוונית כך "המיגדלון", וזאת מפני שסיומת "Xון" ביוונית היא צורת ריבוי. השם התגלגל ל"אמיגדלון", שפירושו "שקד", וכך תורגם לשפות אחרות. באותו אופן, לטענת בהט, נולד השם 'טירופיאון' - זוהי צורת ריבוי יוונית למילה "טֶירוֹפִּים", שמקורה בתרגום מיותר נוסף של יוספוס מהמילה "צורפים" (העיר צור ביוונית נקראת טֶירוׁ, ובאנגלית: Tyre). אם כן, לשיטת בהט, העמק נקרא בפשטות "עמק הצורפים", והדבר סביר יותר מאשר "עמק עושי הגבינה", שכן בעמק זה בימי בית שני נקבצו בעלי מלאכה (כמו בורסקאים, צורפים, נפחים וכדומה), ולא עושי גבינה, שכן בעמק שבתוך העיר לא היה צאן כלל.
הד לפרשנות השם כעושי הגבינות מופיע בסרט הקומי בריאן כוכב עליון של מונטי פייתון, בו ישו מברך את עושי הגבינות, לתמהונם של המאזינים.

הגיא המרכזי בימי בית שני

הורדוס הכליל את העיר העליונה (חלקו הצפוני של הר ציון, המתוחם מצפון על ידי נחל צולב והכלול כיום בתוך חומות העיר העתיקה) בתחומי ירושלים. כמו כן בנה הורדוס קיר תמך גדול בצלעו המזרחית של הגיא על-מנת להרחיב את שטחו של הר-הבית (הוא הכותל המערבי). לכן נוצר צורך לחבר בין העיר העליונה ובין הר הבית בדרך נוחה עבור עולי הרגל, הכהנים (שגרו בעיר העליונה) והובלת אספקה ומים; לפיכך הקים הורדוס מערכת משולבת של מעבר להולכי-רגל ביחד עם אמת מים שעברה על-פני גשר גדול מעל הגיא - הוא קשת וילסון.
בחפירות שנערכו בשנת 2008 בשטחו של חניון גבעתי (מול הכניסה למרכז המבקרים עיר דוד, ומדרום לחומות העיר העתיקה), נחשף מבנה מגורים גדול מימי בית שני במדרון המזרחי של הגיא, כלומר במדרונה של גבעת עיר דוד. כיוון שהאזור מתואר אצל יוספוס כאזור מגורי העניים, החופרים משערים כי מדובר בביתם של מלכי חדייב, הלני ומונבז המוזכרים אצל יוסף בן מתיתיהו כבעלי בתים במקום זה.
בצפון, הגיא נוקז אל בריכת הסטרותיון על ידי אמה ששרידיה התגלו ליד שער שכם.
משפט הממדים

משפט הממדים הוא משפט באלגברה ליניארית האומר כי סכום הממדים של שני מרחבים וקטוריים פחות ממד החיתוך שלהם שווה לממד הסכום שלהם. בצורה פורמלית: .

הוכחה

יהיו W ו-U תתי מרחב (ת"מ) של V מרחב וקטורי (מ"ו) נוצר סופית.
נניח כי  וניקח בסיס לחיתוך  (ההוכחה עובדת גם עבור )
נשלים אותו לבסיס של U 
נשלים אותו לבסיס של W 
כעת נשאר להוכיח: 
מספיק להראות:  בסיס ל U+W
נראה כי פורשת:
יהי , קיימים  ו  כך ש  הקבוצה  היא בסיס ל-U לכן קיימים סקלרים  כך ש:
באופן דומה בעבור W
לכן הקבוצה פורשת.
נראה כי הקבוצה בת"ל:
 סקלרים כך ש:
צ"ל שכל הסקלרים שווים לאפס. נעביר אגפים:
קיבלנו וקטור ב ולכן את אגף שמאל ניתן לכתוב כצירוף ליניארי של  בסיס ל 
קיימים  כך שמתקיים:
קיבלנו צירוף ליניארי של איברי W ולכן בת"ל ובפרט בעבור  
 
קיבלנו צירוף ליניארי של איברי U ולכן הקבוצה בת"ל.
לכן בפרט,  
מ.ש.ל ■
לווייתן אפור

תפוצה

תפוצתו של הלוויתן האפור משתרעת מים יפן (האוכלוסייה הקוריאנית ) ומפרץ קליפורניה (באוכלוסייה הצפון אמריקנית) בדרום ,לאורך חופה המערבי של צפון אמריקה ים ברינג וחופה הצפוני של אלסקה וחופה המזרחי של רוסיה (אוכולסיה צפון אמריקאית )וצפונה לתוך ים אוקוטסק (באוכלוסייה הקוריאנית ) האוכלוסייה הצפון אמריקאית מונה כ-26000 פרטים ובמצב יציב יחסית בזמן שהאוכלוסייה הקוריאנית מונה רק כ-100 פרטים ונמצאת בסכנת הכחדה חמורה יחסית.
בעבר התקיימו אוכלוסיות של הלוויתן האפור גם בצפון האוקיינוס האטלנטי אחת מצפון ספרד לאורך חופיה של בריטניה, צרפת, בלגיה ,הולנד, גרמניה, ודנמרק והסתימה בערך בחוג הצפוני לחופיה של נורווגיה אוכלוסייה זו נכחדה בערך בשנת 500 לספירה. האוכלוסייה השנייה התפרסה מפלורידה עד נאופונדלנד אוכלוסייה זו נכחדה בערך באמצע המאה ה-17.
לאורך חודשי מאי ויוני בשנת 2013 נצפה לוויתן אפור 1 כמה פעמים לחופיה של נמיביה. בנוסף ב-8 במאי 2010 נצפה לווייתן אפור מול החוף הישראלי של הים התיכון.
ג'ורג' מורל

לקריאה נוספת

מרטין טיילר ופיל סואר, The Official Illustrated History of Arsenal (עמוד 32, 39 - 40), המלין, 2005 (ISBN 0-600613-44-5)
מוזיאון סימון ג'נשיה

המוזיאון הקווקזי

המוזיאון נוסד ב-10 במאי 1852 כמוזיאון המחלקה הקווקזית של האגודה הגאוגרפית של האימפריה הרוסית. בשנת 1856 הומר שמו למוזיאון הקווקזי ביוזמתו של החוקר הגרמני, גוסטב רדה. בשנת 1868 צורפה למוזיאון הספרייה הצבאית של טפיליסי ושמו שונה ל-המוזיאון הקווקזי והספרייה הציבורית של טביליסי. בשנת 1911, נסגרו המוזיאון והספרייה לציבור עקב עבודות בנייה על המוזיאון.

מוזיאון סימון ג'נשיה

לאחר הקמת הרפובליקה הדמוקרטית של גאורגיה שונה שם המוזיאון, בשנת 1919, למוזיאון של גאורגיה. בשנת 1921 פונה חלק הארי של אוסף המוצגים במוזיאון בעקבות פלישת הצבא האדום לגאורגיה והוחזר לגאורגיה הסובייטית בשנת 1945 בעקבות מאמציו של ההיסטוריון והגולה הגאורגי, אכוותימה תאקאישווילי. בשנת 1947 שונה שם המוזיאון ונקרא על שם ההיסטוריון הגיאורגי המאוחר, סימון ג'נשיה. המוזיאון נפגע משמעותית בתחילת שנות ה-90 של המאה ה-20 בגאורגיה. בתחילה נפגע במוזיאון בתקופת מלחמת האזרחים הגאורגית בשנים 1991-1992, ולאחר מכן נשרף חלק מהמוצגים בשריפה. בשנת 2004 מוזג המוזיאון במסגרת שיטת ניהול משותפת במסגרת המוזיאון הלאומי הגאורגי. 
המוזיאון משתרע על מספר מבנים במרכז טביליסי מחולק כרונולוגית כאשר התצוגה הראשית ממוקמת בשדרות רוסתוולי. מבנה זה עוצב בשנת 1910 על ידי ארכיטקט, ניקולאי סוורורב, במקום מבנה ישן יותר שעוצב בידי א. זלצמן, אשר היה מעוצב באלמנטים קישוטיים בסגנון הגאורגי של ימי הביניים. 
המוזיאון כולל מאות אלפי פריטים ארכאולוגיים ואתנוגרפיים של גאורגיה והקווקז. התצוגה הקבועה מסודרת מבחינה כרונולוגית ועוקבת אחרי התפתחותה של גאורגיה מבחינה חומרית ותרבותית החל מתקופת הברונזה ועד לתחילת המאה ה-20. חלק המוצגים החשובים ביותר כוללים מאובנים של הומו ארגסטר שנתגלו בדמניסי; מטמון אחלגורי מהמאה ה-5 לפנה"ס הכולל דוגמאות תכשיטים יחידים במינם; פריטים מהתקופה האחמנית; ואוסף של כ-80,000 מטבעות שהוטבעו בעיקר בגאורגית; איקונינים מימי הביניים וחתיכות צורף שנאספו ממגוון אתרים ארכאולוגיים בגאורגיה; לטש-יהלומים הכולל את אחד האוספים העשירים בעולם של כתובות אוררטויות ועוד.
מישי בטשואיי

קריירה

בטשואיי הגיע בגיל 15 למחלקת הנוער של סטנדרד ליאז', וב-20 בפברואר 2011 ערך את הופעת הבכורה שלו בקבוצה הבוגרת בהפסד 4-1 לגנט. ב-15 בדצמבר 2011 הבקיע בטשואיי את שער הבכורה שלו בקריירה בניצחון 0-1 נגד פ.צ. קופנהגן במסגרת שלב הבתים של הליגה האירופית.
ב-8 באוגוסט 2014 חתם באולימפיק מרסיי. ב-29 באוקטובר 2014 הבקיע את שער הבכורה שלו במועדון בהפסד 2-1 לסטאד רן במסגרת גביע הליגה הצרפתית.
ב-3 ביולי 2016 חתם בצ'לסי מהפרמייר ליג לחמש שנים.
ב-31 בינואר 2018 הושאל בטשואיי לבורוסיה דורטמונד עד לסוף עונת 2017-18. בטשואיי כבש שני שערים במשחק הבכורה שלו בדורטמונד במסגרת הבונדסליגה בניצחון 3-2 על קלן.
ב-10 באוגוסט 2018 הושאל בטשואיי לולנסיה מהליגה הספרדית. ב-31 בינואר 2019 הושאל לקריסטל פאלאס עד לסוף העונה.
בסוף עונת 2018/19 חזר בטשואיי לשחק בצ׳לסי.

נבחרת

במרץ 2015 בטושאיי הודיע כי הוא החליט לייצג את נבחרת בלגיה והוא העדיף אותה על פני נבחרת הרפובליקה הדמוקרטית של קונגו. ב-28 במרץ 2015 ערך את הופעת הבכורה שלו בנבחרת נגד קפריסין במסגרת מוקדמות יורו 2016 בה גם הוא הבקיע את שער הבכורה שלו בנבחרת. במשחק ניצחה בלגיה 0-5 כאשר בטושאיי הבקיע את השער האחרון.